ระเบียบคณะกรรมการเครื่องหมายการค้าระเบียบคณะกรรมการเครื่องหมายการค้าว่าด้วยวิธีพิจารณาอุทธรณ์และคำร้องขอให้เพิกถอนการจดทะเบียนพ.ศ. ๒๕๔๕[๑] โดยที่เป็นสมควรกำหนดวิธีพิจารณาอุทธรณ์และคำร้องขอให้เพิกถอนการจดทะเบียนเพื่อให้การพิจารณาอุทธรณ์และคำร้องขอให้เพิกถอนการจดทะเบียนตามกฎหมายว่าด้วยเครื่องหมายการค้ามีประสิทธิภาพเป็นไปด้วยความรวดเร็วและเป็นธรรมอาศัยอำนาจตามความในมาตรา๑๐๑ วรรคสอง แห่งพระราชบัญญัติเครื่องหมายการค้า พ.ศ. ๒๕๓๔คณะกรรมการเครื่องหมายการค้าจึงกำหนดระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการเครื่องหมายการค้าว่าด้วยวิธีพิจารณาอุทธรณ์และคำร้องขอให้เพิกถอนการจดทะเบียน พ.ศ. ๒๕๔๕ข้อ๒ ระเบียบนี้ให้ใช้บังคับเมื่อพ้นกำหนดสามสิบวันนับแต่วันที่ได้ประกาศเป็นต้นไปข้อ๓ บรรดาคำสั่ง ข้อบังคับหรือระเบียบอื่นใด ซึ่งขัดหรือแย้งกับระบียบนี้ให้ใช้ระเบียบนี้แทนหมวดที่ ๑บททั่วไป ข้อ๔ ในระเบียบนี้คณะกรรมการ หมายความว่าคณะกรรมการเครื่องหมายการค้ากรรมการ หมายความว่า กรรมการเครื่องหมายการค้าคณะอนุกรรมการ หมายความว่าคณะอนุกรรมการเครื่องหมายการค้าอนุกรรมการ หมายความว่า อนุกรรมการเครื่องหมายการค้าเลขานุการ หมายความว่าเลขานุการคณะกรรมเครื่องหมายการค้าเครื่องหมายการค้า ให้หมายความรวมถึงเครื่องหมายบริการ เครื่องหมายรับรองและเครื่องหมายร่วมอธิบดี หมายความว่า อธิบดีกรมทรัพย์สินทางปัญญาและให้หมายความรวมถึง ผู้ซึ่งได้รับมอบอำนาจจากอธิบดีกรมทรัพย์สินทางปัญญาให้ปฏิบัติราชการแทนด้วยนายทะเบียน หมายความว่านายทะเบียนเครื่องหมายการค้าผู้อุทธรณ์ หมายความว่าผู้มีสิทธิอุทธรณ์ที่ยื่นอุทธรณ์ตามกฎหมายว่าด้วยเครื่องหมายการค้าและให้หมายความรวมถึง ตัวแทนของผู้มีสิทธิอุทธรณ์หรือผู้ที่ได้รับมอบหมายจากผู้มีสิทธิอุทธรณ์ให้อุทธรณ์แทนผู้ร้องขอให้เพิกถอน ให้หมายความรวมถึงตัวแทนของผู้ร้องขอให้เพิกถอนหรือผู้ที่ได้รับมอบหมายจากผู้ร้องขอให้เพิกถอนให้ดำเนินการแทนข้อ๕ คณะกรรมการจะมอบหมายให้คณะอนุกรรมการเป็นผู้พิจารณาและเสนอความเห็นเกี่ยวกับอุทธรณ์และคำร้องขอให้เพิกถอนการจดทะเบียนต่อคณะกรรมการก็ได้หมวดที่ ๒หน้าที่ของเลขานุการ ข้อ๖ให้เป็นหน้าที่ของเลขานุการที่จะปฏิบัติ ดังนี้(๑)ตรวจสอบความถูกต้องของคำขอต่าง ๆ ที่ยื่นต่อคณะกรรมการ(๒)ลงทะเบียนอุทธรณ์ และคำร้องขอให้เพิกถอนการจดทะเบียนในสารบบตามลำดับที่ยื่นอุทธรณ์และคำร้องขอให้เพิกถอนการจดทะเบียน(๓)สรุปข้อเท็จจริงและทำความเห็นเบื้องต้น โดยพิจารณาจากหลักฐานต่าง ๆที่ปรากฏในสำนวนอุทธรณ์และคำร้องขอให้เพิกถอนการจดทะเบียนรวมทั้งความเห็นของคณะอนุกรรมการเครื่องหมายการค้า(ถ้ามี)(๔)นำสำนวนอุทธรณ์เสนอต่อคณะกรรมการ เมื่อพ้นกำหนดระยะเวลาการยื่นอุทธรณ์(๕)จัดทำบันทึกรายงานการประชุมกรณีกรรมการคนใดมีความเห็นแย้งให้บันทึกความเห็นแย้งพร้อมทั้งเหตุผลไว้ในรายงานการประชุม(๖)จัดทำคำวินิจฉัยและจัดทำคำสั่งให้คณะกรรมการพิจารณาลงนามให้ตรงตามมติที่ประชุมตามข้อ๒๐ และข้อ ๓๐ ตามลำดับ(๗)ลงทะเบียนคำวินิจฉัยอุทธรณ์และคำสั่งของคณะกรรมการในสารบบอุทธรณ์และสารบบคำร้องขอให้เพิกถอนการจดทะเบียน(๘)แจ้งผลคำวินิจฉัยและคำสั่งของคณะกรรมการให้ผู้อุทธรณ์ ผู้ร้องขอให้เพิกถอนเจ้าของเครื่องหมายการค้า หรือตัวแทนผู้รับมอบอำนาจ และผู้ได้รับอนุญาต ถ้ามีทราบแล้วแต่กรณี(๙)บันทึกข้อสังเกตของคณะกรรมการไว้ในรายงานการประชุมและแจ้งข้อสังเกตให้นายทะเบียนทราบ(๑๐)ปฏิบัติหน้าที่อื่นใดตามที่คณะกรรมการมอบหมายหมวดที่ ๓การอุทธรณ์ ข้อ๗การอุทธรณ์คำสั่งหรือคำวินิจฉัยของนายทะเบียน ให้ทำเป็นหนังสือตามแบบที่อธิบดีกำหนดและแนบเอกสาร ดังต่อไปนี้(๑)สำเนาอุทธรณ์ จำนวน ๑๙ ชุด(๒)เอกสารหลักฐานประกอบอุทธรณ์ ถ้ามี จำนวน ๑ ชุดข้อ๘การยื่นอุทธรณ์คำสั่งหรือคำวินิจฉัยของนายทะเบียนผู้อุทธรณ์อาจยื่นต่อนายทะเบียน ณ กรมทรัพย์สินทางปัญญา หรือจะยื่นต่อพาณิชย์จังหวัดก็ได้ข้อ๙ ภายในกำหนดระยะเวลาอุทธรณ์ผู้อุทธรณ์อาจขอแก้ไขเพิ่มเติมอุทธรณ์ได้โดยทำเป็นหนังสือลงลายมือชื่อของผู้อุทธรณ์ชี้แจงข้อเท็จจริง วัตถุประสงค์ และเหตุผลของการขอแก้ไขเพิ่มเติมอุทธรณ์ข้อ๑๐ การส่งหลักฐานประกอบอุทธรณ์ให้ผู้อุทธรณ์นำส่งพร้อมอุทธรณ์ในกรณีที่ไม่อาจนำส่งพร้อมอุทธรณ์ได้ให้ผู้อุทธรณ์ทำหนังสือขอผ่อนผันแนบมาพร้อมอุทธรณ์การขอผ่อนผันส่งหลักฐานตามวรรคแรกผู้อุทธรณ์จะขอผ่อนผันได้ไม่เกินหกสิบวันนับแต่วันที่ยื่นอุทธรณ์ข้อ๑๑หลักฐานนำสืบความแพร่หลายของเครื่องหมายการค้า ตามมาตรา ๗ วรรคท้ายและนำสืบการใช้เครื่องหมายการค้าในกรณีมีพฤติการณ์พิเศษมาตรา ๒๗ต้องเป็นหลักฐานที่แสดงว่าสินค้าภายใต้เครื่องหมายการค้านั้นมีปริมาณการจำหน่ายจำนวนมากหรือเครื่องหมายการค้านั้นมีการใช้หรือโฆษณาเป็นที่แพร่หลายจนทำให้สาธารณชนทั่วไปหรือสาธารณชนในสาขาที่เกี่ยวข้องในประเทศไทยรู้จักกันเป็นอย่างดีหรือต้องเป็นหลักฐานที่แสดงว่าสินค้าภายใต้เครื่องหมายการค้านั้นมีชื่อเสียงเป็นที่ยอมรับอย่างสูงในหมู่ผู้บริโภคสำหรับหลักฐานนำสืบการใช้เครื่องหมายการค้าโดยสุจริตเป็นเวลานานตามมาตรา๒๗ นั้น ต้องเป็นหลักฐานแสดงการใช้เครื่องหมายการค้าในประเทศไทยที่ใช้กับสินค้าตามที่ยื่นขอจดทะเบียนอย่างต่อเนื่องมาเป็นเวลานานพอสมควรกรณีนี้แม้เครื่องหมายการค้าดังกล่าวจะไม่เป็นที่รู้จักแพร่หลายแก่สาธารณชนทั่วไปก็ตามหลักฐานนำสืบการใช้เครื่องหมายการค้าตามวรรคแรกและวรรคสอง เช่น๑.สำเนาใบเสร็จรับเงินค่าราคาสินค้า๒.สำเนาใบเสร็จรับเงินค่าโฆษณาสินค้า๓.สำเนาใบส่งของ/ใบสั่งซื้อสินค้า๔.สำเนาในอนุญาตจัดตั้งโรงงาน๕.หลักฐานการโฆษณาในสื่อต่าง ๆ๖.ตัวอย่างสินค้า๗.หลักฐานอื่น ๆ เป็นต้นหมวดที่ ๔วิธีพิจารณาอุทธรณ์ ข้อ๑๒ ในการพิจารณาอุทธรณ์คณะกรรมการหรือคณะอนุกรรมการมีอำนาจมีหนังสือสอบถามหรือเรียกนายทะเบียน ผู้อุทธรณ์หรือบุคคลอื่นที่เกี่ยวข้องมาให้ข้อเท็จจริง คำอธิบาย หรือความเห็นหรือให้ส่งเอกสาร หรือส่งหลักฐานอื่นที่เกี่ยวข้องเพื่อประกอบการพิจารณาของคณะกรรมการหรือคณะอนุกรรมการได้ข้อ๑๓ผู้อุทธรณ์อาจถอนอุทธรณ์เมื่อใดก็ได้ ก่อนที่คณะกรรมการจะมีคำวินิจฉัยโดยให้ทำคำร้องเป็นหนังสือ ลงลายมือชื่อผู้อุทธรณ์ชี้แจงเหตุที่ถอนอุทธรณ์และให้นำความในข้อ ๘ มาใช้บังคับโดยอนุโลมกรณีผู้อุทธรณ์ได้ยื่นหนังสือขอถอนอุทธรณ์ตามวรรคหนึ่งเมื่อเลขานุการได้ตรวจสอบความถูกต้องแล้วให้นำเสนอคณะกรรมการทราบข้อ๑๔ เมื่อคณะกรรมการรับทราบตามข้อ ๑๓วรรคสองแล้ว ให้จำหน่ายอุทธรณ์ออกจากสารบบอุทธรณ์โดยไม่ต้องวินิจฉัยอุทธรณ์นั้นแล้วให้เลขานุการมีหนังสือแจ้งให้ผู้อุทธรณ์ทราบข้อ๑๕ อุทธรณ์ที่ได้ถอนแล้วตามข้อ ๑๔ ผู้อุทธรณ์อาจยื่นใหม่ได้ภายในกำหนดระยะเวลาอุทธรณ์ที่ยังคงเหลืออยู่ข้อ๑๖ในกรณีที่ผู้อุทธรณ์ยื่นอุทธรณ์คำสั่งหรือคำวินิจฉัยของนายทะเบียนต่อคณะกรรมการแต่ได้ขอให้คณะกรรมการรอการวินิจฉัยอุทธรณ์ไว้ก่อนเพื่อดำเนินการอย่างใดอย่างหนึ่งนั้นคณะกรรมการจะรอการวินิจฉัยอุทธรณ์นั้นไว้ไม่เกินหกสิบวันนับแต่วันที่ยื่นอุทธรณ์เมื่อพ้นกำหนดระยะเวลาตามวรรคแรกหากผู้อุทธรณ์มิได้ดำเนินการอย่างหนึ่งอย่างใดคณะกรรมการจะพิจารณาวินิจฉัยอุทธรณ์ตามประเด็นคำสั่งหรือคำวินิจฉัยของนายทะเบียนต่อไปข้อ๑๗ ในกรณีที่ผู้อุทธรณ์ยื่นอุทธรณ์คำสั่งหรือคำวินิจฉัยของนายทะเบียนต่อคณะกรรมการและขอให้คณะกรรมการรอการวินิจฉัยอุทธรณ์ไว้ก่อนเนื่องจากได้มีคดีพิพาทกันอยู่ในศาล ซึ่งอาจมีผลต่อการวินิจฉัยอุทธรณ์คณะกรรมการจะรอการวินิจฉัยไว้ก่อนจนกว่าคดีจะถึงที่สุดข้อ๑๘ ในการพิจารณาวินิจฉัยอุทธรณ์คณะกรรมการมีอำนาจพิจารณาทบทวนคำสั่งหรือคำวินิจฉัยของนายทะเบียนทั้งข้อเท็จจริงและข้อกฎหมายและจะพิจารณาวินิจฉัยโดยอาศัยเหตุอื่นนอกจากที่ปรากฏในคำสั่งหรือคำวินิจฉัยของนายทะเบียนก็ได้แต่ต้องมีหนังสือแจ้งให้ผู้อุทธรณ์ทำคำสั่งชี้แจงพร้อมทั้งแสดงพยานหลักฐานในประเด็นที่คณะกรรมการจะพิจารณาวินิจฉัยดังกล่าวภายในหกสิบวันนับแต่วันที่ได้รับหนังสือแจ้งข้อ๑๙ในกรณีที่ผู้อุทธรณ์ยื่นอุทธรณ์คำสั่งหรือคำวินิจฉัยของนายทะเบียนต่อคณะกรรมการพร้อมทั้งได้ยื่นคำร้องขอแก้ไขเปลี่ยนแปลงรายการจดทะเบียนบางรายการเช่น แก้ไขเปลี่ยนแปลงเครื่องหมายการค้าแก้ไขรายการสินค้าหรือแก้ไขชื่อผู้ขอจดทะเบียน เป็นต้นซึ่งทำให้การที่จะพิจารณาอุทธรณ์ตามคำสั่งหรือคำวินิจฉัยของนายทะเบียนไม่มีประเด็นที่คณะกรรมต้องพิจารณาต่อไปให้ฝ่ายเลขานุการส่งเรื่องให้นายทะเบียนพิจารณาคำร้องขอแก้ไขเปลี่ยนแปลงรายการต่างๆ ดังกล่าวก่อนนำเสนอคณะกรรมการ เมื่อนายทะเบียนพิจารณาแล้ว ให้ดำเนินการ ดังนี้(๑)กรณีที่นายทะเบียนมีคำสั่งอนุญาตให้แก้รายการต่าง ๆ ตามคำขอได้และทำให้ประเด็นคำสั่งเดิมของนายทะเบียนหมดไป คณะกรรมการไม่จำเป็นต้องพิจารณาอุทธรณ์ต่อไปในการนี้ให้เลขานุการเสนอเรื่องต่อคณะกรรมการเพื่อทราบและแจ้งให้ผู้อุทธรณ์ทราบโดยไม่จำต้องออกเป็นคำวินิจฉัย(๒)กรณีที่นายทะเบียนมีคำสั่งไม่อนุญาตให้แก้ไขรายการต่าง ๆ ตามคำขอให้เลขานุการสรุปสำนวนการอุทธรณ์ตามข้อเท็จจริงเดิมแล้วนำเสนอที่ประชุมเพื่อพิจารณาวินิจฉัยต่อไปข้อ๒๐ เมื่อคณะกรรมการพิจารณาอุทธรณ์แล้วให้มีคำวินิจฉัยอย่างใดอย่างหนึ่ง ดังต่อไปนี้(๑)กรณีเห็นว่าคำสั่งหรือคำวินิจฉัยของนายทะเบียนถูกต้องให้มีคำวินิจฉัยยืนตามคำสั่งหรือคำวินิจฉัยของนายทะเบียน(๒)กรณีเห็นว่าคำสั่งหรือคำวินิจฉัยของนายทะเบียนไม่ถูกต้อง ให้กลับคำวินิจฉัยของนายทะเบียน(๓)กรณีเห็นว่าคำสั่งหรือคำวินิจฉัยของนายทะเบียนถูกต้องบางส่วนและไม่ถูกต้องบางส่วนให้วินิจฉัยยืนในส่วนที่ถูกต้องนั้น และวินิจฉัยแก้ในส่วนที่ไม่ถูกต้อง(๔)กรณีเห็นว่าอุทธรณ์ยื่นเกินกำหนดเวลาที่กฎหมายบัญญัติไว้หรือเป็นกรณีที่ผู้อุทธรณ์ไม่มีสิทธิอุทธรณ์ให้คณะกรรมการยกอุทธรณ์ข้อ๒๑ คำวินิจฉัยของคณะการตามข้อ ๒๐ให้ทำเป็นหนังสือ ระบุ วันเดือนปีที่มีคำวินิจฉัย เหตุผลแห่งคำวินิจฉัยซึ่งอย่างน้อยต้องประกอบด้วยข้อเท็จจริงที่เป็นสาระสำคัญ ข้อกฎหมายที่อ้างอิงข้อพิจารณาในประเด็นที่ปรากฏชื่อและลายมือชื่อของกรรมการทุกคนที่ร่วมพิจารณาวินิจฉัยอุทธรณ์นั้นหมวดที่ ๕ การร้องขอให้เพิกถอนการจดทะเบียน ข้อ๒๒การร้องขอให้เพิกถอนการจดทะเบียนเครื่องหมายการค้าให้ทำเป็นหนังสือตามแบบที่อธิบดีกำหนด และแนบเอกสาร ดังต่อไปนี้(๑)สำเนาคำร้องขอให้เพิกถอน จำนวน ๑๙ ชุด(๒)เอกสารหลักฐานประกอบคำร้องขอ จำนวน ๑ ชุด (ถ้ามี)ข้อ๒๓การส่งหลักฐานประกอบคำร้องขอให้เพิกถอน ให้นำส่งพร้อมคำร้องขอให้เพิกถอนหากนำส่งในภายหลัง คณะกรรมการจะไม่รับพิจารณาหลักฐานดังกล่าวข้อ๒๔การยื่นคำชี้แจงของผู้ถูกร้องขอให้เพิกถอนการจดทะเบียนให้ทำเป็นหนังสือตามแบบที่อธิบดีกำหนด และแนบเอกสารดังต่อไปนี้(๑)สำเนาคำชี้แจง จำนวน ๑๙ ชุด(๒)เอกสารหลักฐานประกอบคำชี้แจง จำนวน ๑ ชุด (ถ้ามี)ข้อ๒๕การส่งหลักฐานประกอบคำชี้แจงตามข้อ ๒๔ ให้นำความในข้อ ๑๐ หมวด ๓มาใช้บังคับโดยอนุโลมหมวดที่ ๖วิธีพิจารณาคำร้องขอให้เพิกถอนการจดทะเบียน ข้อ๒๖ในการพิจารณาคำร้องขอให้เพิกถอนการจดทะเบียนคณะกรรมการหรือคณะอนุกรรมการมีอำนาจมีหนังสือสอบถามหรือเรียกนายทะเบียนผู้ร้องขอให้เพิกถอน หรือบุคคลอื่นที่เกี่ยวข้องมาให้ข้อเท็จจริง คำอธิบายหรือความเห็น หรือให้ส่งเอกสารหรือหลักฐานอื่นที่เกี่ยวข้องมาประกอบการพิจารณาของคณะกรรมการหรือคณะอนุกรรมการข้อ๒๗การถอนคำร้องขอให้เพิกถอนการจดทะเบียน ให้นำความในข้อ ๑๓ และข้อ ๑๔ หมวด ๔มาใช้บังคับโดยอนุโลมข้อ๒๘คำร้องขอให้เพิกถอนการจดทะเบียนใดที่ได้ถอนแล้วตามข้อ ๒๗ ผู้ร้องขอให้เพิกถอนอาจยื่นใหม่ได้และให้นำความในข้อ ๘ มาใช้บังคับโดยอนุโลมข้อ๒๙เมื่อคณะกรรมการมีหนังสือส่งโดยทางไปรษณีย์ลงทะเบียนตอบรับแจ้งให้เจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาต ถ้ามียื่นคำชี้แจงกรณีที่มีการร้องขอให้เพิกถอนการจดทะเบียนตามมาตรา ๖๔แห่งพระราชบัญญัติเครื่องหมายการค้า พ.ศ. ๒๕๓๔ แล้ว นั้น(๑)กรณีปรากฏหลักฐานแสดงการได้รับหนังสือแจ้งจากเจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาต ถ้ามี หากพันกำหนดระยะเวลาหกสิบวันนับแต่วันที่ได้รับหนังสือแจ้ง ปรากฏว่าเจ้าของเครื่องหมายการค้า หรือตัวแทนผู้รับมอบอำนาจ และผู้ได้รับอนุญาต ถ้ามี มิได้ยื่นคำชี้แจงแต่อย่างใดคณะกรรมการจะพิจารณาคำร้องขอให้เพิกถอนไปฝ่ายเดียว(๒)กรณีไม่ปรากฏหลักฐานแสดงการได้รับหนังสือแจ้งจากเจ้าของเครื่องหมายการค้าหรือตัวแทนผู้รับมอบอำนาจและผู้ได้รับอนุญาต ถ้ามี หากพ้นกำหนดระยะเวลาหกสิบวันนับแต่วันที่ลงในหนังสือแจ้ง ปรากฏว่าเจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาต ถ้ามี มิได้ยื่นคำชี้แจงแต่อย่างใดให้ดำเนินการตามความในมาตรา ๑๐๔ วรรคสอง แห่งพระราชบัญญัติเครื่องหมายการค้า พ.ศ.๒๕๓๔ หากเจ้าของเครื่องหมายการค้า หรือตัวแทนผู้รับมอบอำนาจ และผู้ได้รับอนุญาตถ้ามี มิได้ยื่นคำชี้แจงภายในกำหนดระยะเวลาคณะกรรมการจะพิจารณาคำร้องขอให้เพิกถอนไปฝ่ายเดียวข้อ๓๐เมื่อคณะกรรมการพิจารณาคำร้องขอให้เพิกถอนการจดทะเบียนแล้ว ให้มีคำสั่งอย่างใดอย่างหนึ่งดังต่อไปนี้(๑)กรณีที่คณะกรรมการเห็นว่า คำร้องขอให้เพิกถอนการจดทะเบียนมีเหตุรับฟังได้ให้มีคำสั่งเพิกถอนการจดทะเบียน(๒)กรณีที่คณะกรรมการเห็นว่า คำร้องขอให้เพิกถอนการจดทะเบียนไม่มีเหตุที่จะรับฟังได้ให้มีคำสั่งไม่เพิกถอนการจดทะเบียน และให้ยกคำร้องขอให้เพิกถอนข้อ๓๑ คำสั่งของคณะกรรมการตามข้อ ๓๐ให้ทำเป็นหนังสือ ระบุวันเดือนปีทีมีคำสั่ง เหตุผลแห่งคำสั่งซึ่งอย่างน้อยต้องประกอบด้วย ข้อเท็จจริงที่เป็นสาระสำคัญ ข้อกฎหมายที่อ้างอิงข้อพิจารณาในประเด็นที่ปรากฏ ชื่อและลายมือชื่อของคณะกรรมการทุกคนที่ร่วมพิจารณาวินิจฉัยคำร้องขอให้เพิกถอนนั้นหมวดที่ ๗เบ็ดเตล็ด ข้อ๓๒ ภายหลังการพิจารณาวินิจฉัยอุทธรณ์หรือคำร้องขอให้เพิกถอนการจดทะเบียนของคณะกรรมการ ผู้อุทธรณ์ผู้ร้องขอให้เพิกถอนหรือบุคคลอื่นใดที่คณะกรรมการเรียกมาให้ข้อเท็จจริง อธิบายหรือความเห็น หรือให้ส่งเอกสารหรือหลักฐานอื่นที่เกี่ยวข้องมาให้พิจารณาตามข้อ ๑๒และข้อ ๒๖ อาจร้องขอต่อคณะกรรมการเพื่อขอตรวจสอบเอกสารหรือหลักฐานทั้งหมดหรือบางส่วนในสำนวนอุทธรณ์และสำนวนคำร้องขอให้เพิกถอนการจดทะเบียนได้หรือจะขอคัดสำเนาหรือขอให้กรมทรัพย์สินทางปัญญาคัดสำเนาและรับรองโดยผู้ร้องขอเป็นผู้ออกค่าใช้จ่ายทั้งสิ้นก็ได้เว้นแต่เอกสารหรือหลักฐานนั้นจะเป็นเอกสารหรือหลักฐานที่เกี่ยวกับความลับของทางราชการบทเฉพาะกาล ข้อ๓๓ บรรดาคำร้อง คำขอต่าง ๆที่เกี่ยวกับการอุทธรณ์และการร้องขอให้เพิกถอนการจดทะเบียนที่ได้ยื่นไว้แล้วก่อนวันที่ระเบียบนี้ใช้บังคับให้ปฏิบัติไปตามหลักเกณฑ์เดิมก่อนวันที่ระเบียบนี้ใช้บังคับประกาศ ณ วันที่ ๑เมษายน พ.ศ. ๒๕๔๕ยรรยง พวงราชอธิบดีกรมทรัพย์สินทางปัญญาประธานกรรมการเครื่องหมายการค้าวิชชุตา/ผู้จัดทำ๒๓ กันยายน ๒๕๕๔กัญฑรัตน์/ปรับปรุง๔ กันยายน ๒๕๕๘[๑] ราชกิจจานุเบกษาเล่ม ๑๑๙ ตอนที่ ๓๘ ง/หน้า ๑๑๙/๙ พฤษภาคม ๒๕๔๕